Árásin í Noregi: Sá grunaði með afbrotaferil að baki | Mannlíf - Mannlíf
Maðurin sem er talinn hafa orðið bróður sínum að bana í í Mehamn í Finmörku í Noregi í gærmorgun er með afbrotaferil að baki á Íslandi. Hafði hann haft í hótunum við hinn látna, sem hafði fengið nálgunarbann á bróður sinn.
Þetta er á meðal þess sem kemur fram í tilkynningu sem lögreglan í Meham sendi frá sér rétt í þessu. Lögregla hefur hingað til varist frétta af málinu en í tilkynningunni kemur fram að gæsluvarðhalds verði krafist yfir mönnunum tveimur sem ovoru handteknir í tengslum við málið; m.a. fjögurra vikna varðhaldi yfir þeim sem hleypti af skotvopninu. Skýrsla var tekin af vitnum í tengslum við málið í gær.
Eins og fram hefur komið í fjölmiðlum var lögregla kölluð til á staðinn um klukkan 5.30 í gærmorgun. Maðurinn sem varð fyrir skotinu var alvarlega slasaður þegar lögregla kom á vettvang. Endurlífgunartilraunir báru ekki árangur og var hann úrskurðaður látinn á staðnum, samkvæmt upplýsingum frá norsku lögreglunni. Maðurinn sem lét lífið eftir skotárásina hét Gísli Þór Þórarinsson. Hann var fertugur og búsettur í Meham.
Norska blaðið Verdens Gang (VG) segir að árásin hafi átt sér stað í heimahúsi en ekki kemur fram hver var húsráðandi. Voru tveir menn handteknir vegna málsins, eftir að stolinn bíll fannst skammt frá.
Maðurinn sem er talinn hafa skotið hinn látna birti játningu og afsökunarbeiðni á Facebook-síðu sinni skömmu eftir atvikið. Hann er 35 og var hálfbróðir hins látna og með afbrotaferil að baki á Íslandi. Hafði hann haft í hótunum við hinn látna, sem hafði fengið nálgunarbann sett á hann sem tók gildi fyrir rúmri viku eða 17. apríl, að því er kemur fram á RÚV.
Hinn maðurinn sem var handtekinn er 32 ára og neitar hann sök. Segir verjandi hann, Jens Bernhard Herstad að hann hafi rætt stuttlega við skjólstæðing sinn og skilji maðurinn ekki hvers vegna hann sitji í gæsluvarðhaldi. Mennirnir tveir koma til með að verða yfirheyrðir af lögreglu á næstu dögum.
Björgvin dæmdur í 5 leikja bann fyrir rasísk ummæli
Fjárlaganefnd leggur til að 300 milljónir verði færðar frá þróunarsamvinnu til...